Premierliga-sokkerspeler in Pretoria in hegtenis geneem | Maroela Media
ŉ Premierliga-sokkerspeler is Sondag in Pretoria in hegtenis geneem nadat hy nie ŉ rybewys kon verskaf nie en hom verset het teen inhegtenisneming.
“Die speler het in ŉ draaibaan in Hatfield gery, maar het reguit oor die pad gery en ander motoriste se lewens in gevaar gestel,” het senior superintendent Isaac Mahamba, woordvoerder van die Tshwane metropolisie, gesê. “Een van ons lede het die oortreding gesien en toe hy die persoon wou aftrek, het die motoris steeds bly ry. Die beampte het bystand ontbied en hom agterna gesit.”
Die sokkerspeler is uiteindelik deur metropolisiebeamptes voorgekeer. “Hy het geweier om ŉ rybewys te verskaf of uit die motor te klim,” het Mahamba bygevoeg. “Hy was baie kwaad en het op ons lede geskree. Hulle het hom uiteindelik uit die motor getrek.”
Die man is in hegtenis geneem en na Brooklyn-polisiestasie geneem.
Mahamba sê die speler sal aangekla word van die versuim om ŉ rybewys te verskaf en verset teen inhegtenisneming.
ja en sien hy is nog nie eers in die regering nie – hy is maar net n onbekende sokker speler en hy openbaar al klaar die mentaliteit dat hy bo die wet verhewe is……..waarom moet hy nou vir die gereg stop??? Hy is mos nie n gewone burger nie…….